Berxwedana Kobaniyê
Berxwedana Kobanê, navê berxwedana kurdan a li hemberî hêrîşên çeteyên DAIŞê yên bi alikariya Tirkiye û welatên herêmê ku hêrîş Kobaniyê kirî ye. Li hemberî pêla hêrîşên DAIŞê a bi alikariya Tirkiyê ya ji 15ê îlona 2014an û pê de dest pê kir. Piştî ku şoreşa Rojavayê bû û pêşket û pê de, hêrîş li Rojavaya Kurdistanê ne sekin in. Piştî ku şoreş bû, weke planeke şerê bi kurdan re DAIŞ hat pêşxistin. Li gorî vê planê, wê DAIŞa ku bi navê olê hatî birêxistinkirin, wê derbeyek mazin li giştiya civata kurd bixista û wê şoreşa Rojavayê jî têkbiriba. Bo vê yekê, DAIŞ, bêî ku rastî berxwedanekê were li Mûsilê bicihkirin û piştre şandina bi serê herêmên Başûrê Kurdistanê ên weke Şingalê û hwd de. Li Şingalê bi hezaran kurdên êzidî ji ber kurdbûn û êzîdîbûnê hatine qatilkirin. Bi sed hezaran jî, koçkirin ji Şingalê li herêmên din ên Başûrê Kurdistanê û Rojavaya Kurdistanê. Piştre, hêzên HPG û YPGê bi Pêşmergeyan re bi hevdû re li dijî DAIŞê şer kirin û DAIŞ ji pirraniya herêmên Başûrê Kurdistanê hat derxstin. Piştre DAIŞê bi alikariya Tirkiye, hêzên xwe veguhaztina li Rojvaya Kurdistanê û Kobaniyê ji xwe re kirine navend û bidest hêrîşê li wê kirin. Pêla hêrîşan a li Kobaniyê, ya herî mazin û bişit ji 15ê îlona 2014an û pê de dest pê kir. Piştî ku hêrîşên DAIŞê li Kobaniyê dest pê kirin, li hemû beşên Kurdistanê ên başûr, rojava, rojhilat û bakur hemû kurd rabûna serhildanê bo Kobaniyê. Kurdên ku derveyî welêt ên li welatên Ewropayê jî hemû daketin qadan û xwepêşadinên şermazarkirina DAIŞê li darxistin.